text: 17-årig talent: Compact Shooting er mit liv
  04 november 2014 kl. 07.47
  Jacob Iversen fra Tinglev har en noget speciel hobby. Compact Shooting hedder den, og det er blevet hans liv. Det fortæller han om i TV programmet Min Store Passion.
  - Det giver mig en livsglæde.
  Sådan siger Jacob Iversen, når snakken falder på Compact Shooting. En sportsgren han har viet sit liv til.
  - Det betyder det hele. Det er bare mig, siger han til TV SYD.
  Compact Shooting er en sportsgren, hvor man skyder lerduer, der kommer fra alle sider. Derfor ved man ikke hvor man skal sigte, eller hvilken side den næste kommer fra.
  - Det er ligesom at skyde dyr ude i naturen, bare uden at skyde rigtige dyr, siger Jacob Iversen.
  Se indslaget med Jakob Iversen her. Du kan også se det på den store tv-skærm i TV SYDs nyhedsudsendelse tirsdag aften kl. 19.30.
  